ไฟไหม้ “ไดโนซอร์แพลนเน็ต” ซ้ำรอบสองหลังปิดตัว จนท.เร่งหาสาเหตุ
ไฟไหม้ "ไดโนซอร์แพลนเน็ต" ซ้ำรอบสองหลังปิดตัว จนท.เร่งหาสาเหตุ
4 พ.ค. 2561

ผู้สื่อข่าวรายานว่า วันนี้ (4 พ.ค.) เกิดเหตุเพลิงไหม้ ที่ ไดโนซอร์แพลนเน็ต (Dinosaur Planet) ซึ่งตั้งอยู่ระหว่างซอยสุขุมวิท 22-24 แขวง คลองตัน เขตคลองเตย โดยบริเวณดังกล่าวเป็นที่ตั้ง สวนสนุกไดโนเสาร์ที่ชื่อว่า “ไดโนซอร์ แพลนเน็ต” บนพื้นที่กว่า 1.2 หมื่นตารางเมตร
โดยพบว่า เพลิงได้ลุกไหม้จากบริเวณด้านในสวนสนุก กลุ่มควันพวยพุ่งอย่างรุนแรง โดยพบว่าตำแหน่งที่เพลิงไหม้เป็นอาคารที่อยู่ระหว่างการรื้อถอน โดยเจ้าหน้าที่ได้เข้าควบคุมเพลิง และอยู่ระหว่างการตรวจสอบสาเหตุของเพลิงไหม้
ทั้งนี้ พบว่า ไดโนซอร์ แพลนเน็ต เพิ่งปิดให้บริการไปเมื่อวันที่ 20 เม.ย. 2561 ที่ผ่านมา หลังจาก ครบสัญญาเช่าพื้นที่ 2 ปี ซึ่งบริษัท ซิตี้มอลล์ กรุ๊ป จำกัด ในกลุ่มเดอะมอลล์จะนำที่ดินดังกล่าวไปพัฒนาเป็นศูนย์การค้าระดับเวิลด์คลาสแห่งที่ 3 ย่านสุุขุมวิท ต่อไป
อนึ่ง ก่อนหน้านี้ เมื่อวันที่ 30 เม.ย.59 ได้เคยเกิดเหตุไฟไหม้สถานที่นี้มาแล้วครั้งหนึ่ง โดยจุดเกิดเหตุคือชิงช้าสวรรค์ โดยมีความสูงประมาณอาคาร 5 ชั้น ซึ่งเป็นหนึ่งในเครื่องเล่นที่ ไดโนซอร์ แพลนเน็ต
อย่างไรก็ตาม ในเหตุการณ์ครั้งนั้น ได้มีรายงานว่า ตัวกระเช้าที่เกิดเพลิงไหม้ไม่มีคนอยู่ภายใน แต่มีคนใช้บริการชิงช้าสวรรค์อยู่ภายในกระเช้าอื่น